Diari Oficial de la Generalitat Valenciana


Sumari del DOGV 3363, del 02-11-1998 (1998/9247)

ORDRE de 22 d'octubre de 1998, de la Conselleria d'Economia, Hisenda i Administració Pública, per la qual s'afegeix una disposició transitòria a l'Ordre de 30 de juliol de 1998, de la Conselleria d'Economia, Hisenda i Administració Pública, per la qual es desplega el Decret 28/1997, de 26 de febrer, del Govern Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/10/22/(1)/dof/vci/html**

### Dades del document

Número de DOGV
:   3363

Data del DOGV
:   02-11-1998

Secció del DOGV
:   I. DISPOSICIONS GENERALS

Número del document
:   1998/9247


Data del document
:   22-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 22 d'octubre de 1998, de la Conselleria d'Economia, Hisenda i Administració Pública, per la qual s'afegeix una disposició transitòria a l'Ordre de 30 de juliol de 1998, de la Conselleria d'Economia, Hisenda i Administració Pública, per la qual es desplega el Decret 28/1997, de 26 de febrer, del Govern Valencià. [1998/L9247]
  
L'Ordre de 30 de juliol de 1998, de la Conselleria d'Economia, Hisenda i Administració Pública, per la qual es desplega el vigent Reglament Orgànic i Funcional de la Conselleria d'Economia, Hisenda i Administració Pública, regula en l'article 9 l'estructura de les direccions territorials, però introdueix, en relació amb l'anterior estructura d'aquestes, la separació de les funcions de recaptació de les secretaries territorials, que atribueix als serveis de recaptació, de nova creació.
  
Els llocs de treball adscrits als nous serveis creats es troben, en l'actualitat, pendents de creació i posterior provisió, per això cal aclarir a qui correspon l'exercici de les funcions que són encomanades als nous serveis, a fi d'evitar el buit competencial.
  
Per això, i fent ús de les facultats que atribueix el Decret 28/1997, de 26 de febrer, del Govern Valencià, i els articles 35 i 71 de la Llei 5/1983, de 30 de desembre, de Govern Valencià
  
ORDENE
  
Article únic
  
S'afegeix una disposició transitòria a l'Ordre de 30 de juliol de 1998, de la Conselleria d'Economia, Hisenda i Administració Pública, per la qual es desplega el Decret 28/1997, de 26 de febrer, del Govern Valencià, que aprova el Reglament Orgànic i Funcional de la Conselleria d'Economia, Hisenda i Administració Pública (DOGV 3.352 de 16 d'octubre) el text de la qual es el següent:
  
«DISPOSICIÓ TRANSITÒRIA
  
Mentre no es procedisca a la provisió dels llocs de treball dels serveis de recaptació de les direccions territorials de la Conselleria d'Economia, Hisenda i Administració Pública, les funcions que l'article 9.4 d'aquesta ordre els atribueix continuaran sent exercides per les secretaries territorials. De la mateixa manera, els caps dels serveis de Inspecció Tributària a què es refereix l'article 9.5 d'aquesta ordre exerciran les competències dels caps de Valoració esmentats en l'article 9.6 d'aquesta, mentre no es procedisca a la provisió d'aquests últims caps».
  
València, 22 d'octubre de 1998
  
El conseller d'Economia, Hisenda i Administració Pública,


Còpia Permalink ELI